title: 1999 m. gegužės 26 d. Komisijos direktyva 1999/52/EB su technikos pažanga suderinanti Tarybos direktyvą 96/96/EB dėl valstybių narių įstatymų, reglamentuojančių motorinių transporto priemonių ir jų priekabų techninę apžiūrą, suderinimoTekstas svarbus EEE.

text:
Svarbus teisinis pranešimas

|

31999L0052

Oficialusis leidinys L 142 , 05/06/1999 p. 0026 - 0028

		Komisijos direktyva 1999/52/EB1999 m. gegužės 26 d.su technikos pažanga suderinanti Tarybos direktyvą 96/96/EB dėl valstybių narių įstatymų, reglamentuojančių motorinių transporto priemonių ir jų priekabų techninę apžiūrą, suderinimo(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1996 m. gruodžio 20 d. Tarybos direktyvos 96/96/EB dėl valstybių narių įstatymų, reglamentuojančių motorinių transporto priemonių ir jų priekabų techninę apžiūrą, suderinimo [1], 7 straipsnio 2 dalį,(1) kadangi įgyvendinant pirmąją motorinių transporto priemonių gamintojų ir naftos pramonės programą [2] buvo nustatyta, kad motorinių transporto priemonių būklės reikalavimai - tai pagrindinė sudedamoji dalis, nuo kurios priklauso eismo poveikis oro kokybei;(2) kadangi Direktyvos 96/96/EB II priedo 8.2 punkte tiksliai apibrėžti tikrinimai, kuriuos periodiškų apžiūrų metu reikia atlikti tam, kad būtų patikrinta, ar transporto priemonės yra tinkamos būklės;(3) kadangi Direktyvos 92/55/EEB [3] II priedo 8.2.2 punkte yra aiškiai nurodyta, kad nuo 1996 m. sausio 1 d. reikia tikrinti transporto priemonių dyzelinių variklių išmetamų dūmų drumstumą atliekant variklio "laisvo pagreitėjimo" kintamojo režimo bandymą, kai variklio sūkių skaičius tolygiai didinamas įveikiant jo inerciją;(4) kadangi šia direktyva nustatomas techninis pakeitimas, kuris patobulins transporto priemonių su dyzeliniais varikliais išmetamų teršalų tikrinimą, atliekamą techninės apžiūros metu;(5) kadangi reikia ir toliau plėtoti alternatyvią tikrinimo tvarką transporto priemonių su dyzelinias varikliais būklei patikrinti, ypač dėl kietųjų dalelių ir NOx, turi būti atlikti šie darbai;(6) kadangi šios direktyvos nuostatos atitinka pagal Direktyvos 96/96/EB 8 straipsnį įsteigto Motorinių transporto priemonių ir jų priekabų techninės apžiūros, derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyva 96/96/EB pakeičiama taip:II priedo 8.2.2 punktas pakeičiamas taip:"8.2.2. Motorinės transporto priemonės su slėginio uždegimo (dyzeliniais) varikliais:a) išmetamų dujų drumstumas išjungus pavarą ir įjungus sankabą turi būti išmatuotas tolygiai didinant variklio sūkių skaičių (variklis be apkrovos veikia tuščiąja eiga ir tol, kol nutraukiamas degalų tiekimas);b) transporto priemonės agregatų ir mazgų veikimo stabilizavimas prieš patikrą:1. Transporto priemones galima tikrinti nestabilizavus jų agregatų ir mazgų veikimo, tačiau dėl saugos priežasčių apžiūra turėtų būti atlikta su įšildytu ir mechaninei variklio būklei nustatytus reikalavimus atitinkančiu varikliu.2. Nė viena transporto priemonė, išskyrus d punkto 5 dalyje nurodytus atvejus, nebus laikoma neatitinkančia reikalavimų, jeigu jos agregatų ir mazgų veikimas nebuvo stabilizuotas pagal toliau išdėstytus reikalavimus.3. Variklis įšildomas iki nustatytos temperatūros, pavyzdžiui, alyvos lygio matuoklio vamzdelyje zondu išmatuota variklio alyvos temperatūra turi būti bent 80 °C, ar iki įprastos variklio veikimo temperatūros, jeigu ji mažesnė, arba variklio cilindrų bloko temperatūra, išmatuota pagal infraraudonojo spinduliavimo intensyvumą, turi būti bent lygiavertė pirmiau nurodytajai. Jeigu transporto priemonės konfigūracija yra tokia, kad pirmiau minėtų matavimų negalima atlikti, normalią variklio veikimo temperatūrą galima išmatuoti kitomis priemonėmis, pavyzdžiui, panaudojus variklį aušinantį ventiliatorių.4. Išmetimo sistema išvaloma atliekant bent tris ciklus, kurių metu tolygiai didinamas variklio sūkių skaičius, arba lygiaverčiu būdu;c) tikrinimo tvarka:1. Vizualiai patikrinamas atitinkamų motorinės transporto priemonės išmetamųjų dujų šalinimo sistemos sudedamųjų dalių sandarumas.2. Variklis ir bet koks sumontuotas turbokompresorius prieš variklio sūkių skaičiaus tolygaus didinimo kiekvieną ciklą turi veikti tuščiąja eiga. Jei tai yra didelės galios dyzeliai, vadinasi, atleidus karbiuratoriaus sklendę reikia palaukti bent 10 sekundžių.3. Kad būtų pradėtas variklio sūkių skaičiaus tolygaus didinimo ciklas, akceleratoriaus pedalą reikia greitai ir be pertrūkių nuspausti iki galo (trumpiau nei per sekundę), tačiau ne pernelyg stipriai, kad degalų siurblys imtų veikti didžiausia galia.4. Kiekvieno ciklo metu, kai tolygiai didinamas variklio sūkių skaičius, prieš atleidžiant akceleratoriaus pedalą, variklis ima suktis tokiu greičiu, kai jam nutraukiamas degalų tiekimas, arba, jei tai yra transporto priemonės su automatine pavarų dėže, gamintojo nurodytu greičiu, o jeigu tie duomenys nežinomi, tada variklio sukimosi greitis yra lygus dviems trečdaliams to greičio, kuriuo besisukančiam varikliui nutraukiamas degalų tiekimas. Ar laikomasi to reikalavimo, galima patikrinti, pavyzdžiui, kontroliuojant variklio sūkių skaičių arba palaukiant tol, kol nuo akceleratoriaus pirminio paspaudimo iki to pedalo atleidimo prabėgs pakankamai laiko, kurio trukmė, jei tai yra I priede nurodytos 1 ir 2 kategorijos transporto priemonės, turėtų būti ne mažesnė kaip 2 sekundės;d) ribinės vertės:1. Koncentracijos lygis neturi viršyti plokštelėje pagal Tarybos direktyvą 72/306/EEB2 įrašyto lygio.2. Jeigu tokios informacijos nėra arba valstybės narės kompetentingos institucijos tokio lygio nusprendžia nelaikyti orientaciniu, absorbcijos koeficiento ribinės vertės yra tokios: didžiausias absorbcijos koeficientas:- dyzelinių variklių be pripūtimo = 2,5 m-1,- dyzelinių variklių su turbopripūtimu = 3,0 m-1arba joms lygiavertės vertės, jeigu naudojama kitokio tipo negu ta, kuri naudojama suteikiant EB tipo patvirtinimą.3. Transporto priemonėms, kurios įregistruotos arba pirmą kartą pradėtos eksploatuoti iki 1980 m. sausio 1 d., šie reikalavimai netaikomi.4. Transporto priemonės neatitinka reikalavimų tik tuomet, jeigu bent trijų paskutinių ciklų, kurių metu buvo tolygiai padidintas variklio sūkių skaičius, aritmetinis vidurkis viršija ribinę vertę. Tuos vidurkius galima apskaičiuoti neatsižvelgiant į bet kokių matavimų rezultatus, kurie labai skiriasi nuo matavimų vidurkio, arba į bet kokio statistinio apskaičiavimo rezultatą, kurį rengiant buvo atsižvelgta į matavimų sklaidą. Valstybės narės gali nustatyti didžiausią tikrinimo ciklų skaičių.5. Kad nereikėtų atlikti nebūtinų tikrinimų, 8.2.2 punkto d papunkčio 4 dalies nuostatoms taikydamos išimtis valstybės narės transporto priemones, kurių išmatuotos vertės labai viršija ribines vertes, gali laikyti neatitinkančiomis reikalavimų atlikus mažiau kaip 3 ciklus, kurių metu variklio sūkių skaičius buvo tolygiai didinamas arba užbaigus dujų išmetimo sistemos išvalymo ciklus (arba jiems lygiavertes priemones), nurodytus b papunkčio 3 dalyje. Taip pat, kad nereikėtų atlikti nebūtinų patikrinimų, 8.2.2. punkto d papunkčio 4 dalies nuostatoms taikydamos išimtis valstybės narės transporto priemones, kurių išmatuotos vertės yra gerokai mažesnės už ribines vertes, gali laikyti atitinkančiomis reikalavimus atlikus mažiau kaip 3 ciklus, kurių metu variklio sūkių skaičius buvo tolygiai didinamas arba užbaigus dujų išmetimo sistemos išvalymo ciklus (arba jiems lygiavertes priemones), nurodytus b papunkčio 3 dalyje."2 straipsnis1. Valstybes narės priima įstatymus ir kitus teisės aktus, kurie, įsigalioję iki 2000 m. spalio 1 d., įgyvendina šią direktyvą.Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų pagrindinių nacionalinių teisės aktų nuostatų tekstus.3 straipsnisŠi direktyva įsigalioja kitą dieną po jos paskelbimo Europos Bendrijų oficialiajame leidinyje.4 straipsnisŠi direktyva skirta valstybėms narėmsPriimta Briuselyje, 1999 m. gegužės 26 d.Komisijos varduNeil KinnockKomisijos narys[1] OL L 46, 1997 2 17, p. 1.[2] Trišalė motorinių transporto priemonių gamintojų, naftos pramonės ir Europos Komisijos administravimo padalinių programa, kurią įgyvendinant siekiama 2000 metams parengti transporto priemonių deginių ir degalų kokybės standartus.[3] OL L 225, 1992 8 10, p. 68.--------------------------------------------------